Divock Origi

Divock Okoth Origi (* 18. apríl 1995, Oostende, Belgicko) je belgický profesionálny futbalista kenského pôvodu, ktorý hrá na pozícii útočníka za taliansky klub AC Miláno a za belgický národný tím.

Divock Origi bol účastníkom MS 2014 v Brazílii a EURA 2016 vo Francúzsku.

 Klubová kariéra 
V Belgicku pôsobil na mládežníckej úrovni v mužstve KRC Genk. Potom odišiel do Francúzska do celku Lille OSC, ktorý má bohaté skúsenosti s belgickými futbalistami. V jeho drese neskôr Divock debutoval v profesionálnom futbale. Išlo o ligový zápas 3. februára 2013 proti Troyes AC, v ktorom gólom pomohol k remíze 1:1.

V júli 2014 prestúpil za 10 miliónov britských libier do anglického tímu Liverpool FC, kde podpísal päťročnú zmluvu. Klub ho však nechal na sezónu 2014/15 v Lille na hosťovanie. Koncom augusta 2017 odišiel na hosťovanie do nemeckého bundesligového klubu VfL Wolfsburg, pretože v Liverpoole nebol príliš vyťažovaný, často plnil úlohu až štvrtého útočníka. Divock Origi je známy hlávne jeho „clutch gólmi“ v posledných minútach zápasu. Za zmienku stojí jeho gól v Merseyside derby proti Evertonu. Divock Origi je taktiež strelcom víťazného gólu vo finále Ligy Majstrov 2019.

 Reprezentačná kariéra 
Divock Origi pôsobil v mládežníckych reprezentáciách Belgicka U15, U16, U17, U19, U21.

Tréner belgického národného tímu Marc Wilmots ho zaradil na 23-člennú súpisku pre Majstrovstvá sveta vo futbale 2014 v Brazílii (nahradil zraneného Christiana Benteka) a dal mu šancu v príprave pred MS.

V belgickom reprezentačnom A-mužstve debutoval 26. mája 2014 v prípravnom zápase pred MS 2014 proti Luxembursku, Belgicko rozdrvilo svojho suseda 5:1. Avšak FIFA tento zápas anulovala, pretože belgický tréner Marc Wilmots pri ňom chyboval, poslal pri striedaní na ihrisko 7 nových hráčov, pričom v priateľských zápasoch je povolené jednému tímu vystriedať iba šesťkrát. Oficiálny debut si tak Origi pripísal až v ďalšom prípravnom stretnutí 1. júna 2014 proti Švédsku (výhra 2:0), šiel na ihrisko v priebehu druhého polčasu.

10. októbra 2014 v druhom zápase kvalifikácie na EURO 2016  proti Andorre strelil jeden gól, Belgicko zvíťazilo na domácej pôde v Bruseli vysoko 6:0. 12. novembra 2014 v priateľskom zápase s Islandom vsietil pri výhre 3:1 víťazný gól Belgicka.

 MS 2014 
Na MS 2014 odlietal s iba dvoma odohranými zápasmi v drese „červených diablov“. Nastúpil hneď v prvom stretnutí Belgicka v základnej skupine H proti Alžírsku (výhra 2:1). V druhom zápase proti Rusku išiel na ihrisko opäť ako striedajúci hráč v druhom polčase a v 88. minúte strelil po prihrávke Edena Hazarda víťazný gól na konečných 1:0. Bol to jeho prvý gól v belgickom národnom tíme, ktorý mužstvu navyše zaistil istotu osemfinále. Origi sa stal najmladším belgickým strelcom v histórii majstrovstiev sveta a od roku 2006 prvým hráčom pod 20 rokov, ktorý na šampionáte skóroval (vtedy sa to podarilo Lionelu Messimu v drese Argentíny). V treťom zápase proti Južnej Kórei bol pri jedinom belgickom góle, jeho vyrazenú strelu dorazil do siete v 78. minúte Jan Vertonghen. Belgicko vyhralo 1:0 a získalo prvýkrát na MS v základnej skupine plný počet bodov. So šampionátom sa Belgicko rozlúčilo štvrťfinálovou porážkou 0:1 s Argentínou.

 EURO 2016 
Tréner Marc Wilmots ho nominoval na EURO 2016 vo Francúzsku, kde boli Belgičania vyradení vo štvrťfinále Walesom po porážke 1:3. Nastúpil v dvoch z piatich zápasov svojho mužstva na šampionáte.

 Klubová štatistika 
SezónaKlubLigaDomáce poháreKontinentálne poháreCelkovoDivíziaZáp.GólySúťažZáp.GólySúťažZáp.GólyZáp.Góly2012/13LilleLigue 1101FP+FLP0+00LM001012013/14Ligue 1305FP+FLP4+11+0 -003562014/15Ligue 1338FP+FLP1+20LM+EL3+50+14492015/16LiverpoolPremier League165AP+ALP1+40+3EL12233102016/17Premier League347AP+ALP3+61+3 -0043112017Premier League10AP+ALP0+00 -00102017/18WolfsburgBundesliga31+26+1NP30 -003672018/19LiverpoolPremier League123AP+ALP1+01LM832172019/20Premier League284AP+ALP+AS3+1+10+2+0LM+ES+MSk6+1+204262020/21Premier League90AP+ALP+AS2+2+00+1+0LM401712021/22Premier League73AP+ALP1+30+2LM711862022/23MilánSerie A??IP+IS?+??+?LM????Celkovo21153-3914-46730064

 Reprezentačné góly 
+DátumŠtadiónSúperSkóre (min.)Počas zápasu Divock Origi strelil gól (v tabuľke je zvýraznený) a v danej minúte zápasu stanovil toto priebežné skóre.VýsledokZápas sa skončil s týmto výsledkom.Súťaž122. 6. 2014Estádio do Maracanã, Rio de Janeiro, BrazíliaRusko1:0(88.) 1:0 MS 2014210. 10. 2014Štadión kráľa Baudouina, Brusel, BelgickoAndorra4:0(59.) 6:0 kvalifikácia na EURO 2016312. 11. 2014Štadión kráľa Baudouina, Brusel, BelgickoIsland2:1(62.) 3:1 priateľský zápas

 Úspechy 

 Klubové 

 Liverpool 
 Premier League: 2019/20
 FA Cup: 2021/22
 EFL Cup: 2021/22
 Liga majstrov UEFA: 2018/19
 Superpohár UEFA: 2019
 Majstrovstvá Klubov: 2019

 Reprezentačné 
 Účasť na Majstrovstvách sveta: 2014
 Účasť na Majstrovstvách Európy: 2016

 Poznámky 

 Referencie 

 Iné projekty 

 Externé odkazy 
 Divock Origi, Belgianfootball.be 
 Profil hráča na Transfermarkt.com 
 Profil hráča na National-football-teams.com 
 Profil hráča – reprezentačné štatistiky v A-mužstve  na eu-football.info   

 Zdroj 

Kategória:Belgickí futbalisti
Kategória:Futbaloví útočníci
Kategória:Hráči Majstrovstiev sveta vo futbale 2014
Kategória:Hráči Majstrovstiev Európy vo futbale 2016
Kategória:Hráči VfL Wolfsburg
Kategória:Hráči AC Miláno
Kategória:Hráči Liverpool FC
Kategória:Hráči Lille OSC